Samal päeval pühitses Eesti evangeelse luterliku kiriku peapiiskop Andres Põder Tallinna Toomkirikus jumalateenistusel Peterburi Jaani koguduse lipu. Mõte teha suurlinna eesti kogudusele taastatud kirikuhoone puhul lipu näol kingitus, tekkis Eesti lipu seltsi liikmel, Peterburi Jaani Kiriku Fondi esimehel, Jüri Treil. Lipp jäljendab EELK lipu kompositsiooni, millele on lisatud evangelist Johannese  sümbolina kotka kujutis. Lipp valmistati Tallinna lipuvabrikus. Lipu kinkimine märgib paarisaja aasta pikkuse hingelise sideme jätkumist kahe koguduse vahel.